Source: https://www.riigiteataja.ee/akt/13256500
Timestamp: 2020-01-18 10:50:09+00:00

Document:
"Välismaalaste seaduse" § 15 lõigetes 1 ja 2 nimetatud asjaoludest teavitamise kord – Riigi Teataja
"Välismaalaste seaduse" § 15 lõigetes 1 ja 2 nimetatud asjaoludest teavitamise kord
Vastu võetud 22.04.2003 nr 120
RT I 2003, 376, 245
Määrus kehtestatakse «Välismaalaste seaduse» § 141 lõike 1 punkti 3 alusel.
§ 1. Välismaalase kohustus teavitada
(1) Välismaalane, kellele on antud elamisluba «Välismaalaste seaduse» § 12 lõike 2 alusel, teavitab Politsei- ja Piirivalveametit või prefektuuri perekonnaseisu muutumisest kahe nädala jooksul perekonnaseisu muutumisest arvates, kui perekonnaseisu muutumine on registreeritud välisriigis.
(2) Elamisloa alusel Eestis viibiv välismaalane informeerib Politsei- ja Piirivalveametit või prefektuuri enda kriminaalkorras karistamisest kahe nädala jooksul kohtuotsuse jõustumisest arvates, kui välismaalasele on määratud karistus välisriigi õiguskaitseorgani poolt.
(3) Välismaalane, kellele on antud elamisluba «Välismaalaste seaduse» § 12 lõike 1 punkti 1 alusel, teavitab Politsei- ja Piirivalveametit või prefektuuri töötamise tingimuste muutmisest ja lepingu lõpetamisest kahe nädala jooksul nimetatud asjaolude aset leidmisest arvates.
(4) Välismaalane teavitab Politsei- ja Piirivalveametit või prefektuuri lõigetes 1–3 nimetatud asjaoludest kirjalikult, lisades teatele nimetatud asjaolu tõendava dokumendi või selle koopia.
§ 2. Tööandja kohustus teavitada
Tööandja teavitab kirjalikult Politsei- ja Piirivalveametit või prefektuuri elamisloas töötamiseks kindlaksmääratud töötamise tingimuste muutmisest ja lepingu lõpetamisest ühe nädala jooksul nimetatud asjaolude aset leidmisest arvates, kui välismaalasele on antud elamisluba «Välismaalaste seaduse» § 12 lõike 1 punkti 1 alusel.
Määrus jõustub 1. mail 2003. a.

References: § 15
 § 15
 § 141

§ 1
 § 12
 § 12

§ 2
 § 12